

KULTUURI- JA SPORDITÖÖ PEASPETSIALISTI

KÄSKKIRI

Linnamäe 26.05.2025 nr 10-5/25-4

**Loa andmine avaliku ürituse korraldamiseks**

Taebla Valla Spordiklubi MTÜ esitas Lääne-Nigula Vallavalitsusele taotluse avaliku ürituse, Taebla suvevolle 2025 korraldamiseks, mis toimub kaheksal järjestikusel teisipäeval ( v.a. 24. 06) alates 3.06 kuni 29.07 2025 aastal kell 18- 21.30. Võistlused toimuvad Taebla vallamaja ümbruses välivõrkpalliväljakutel, aadressiga Haapsalu mnt 6, Taebla alevik, Lääne-Nigula vald.

Prognoositud osalejate arv ühel etapil on 50-60 inimest. Ürituse korraldamisega ei kaasne kaubandustegevust, teede ja tänavate sulgemist ning liikluskorralduse muutmist. Parkimine on korraldatud Taebla vallamaja parklas.

Võttes aluseks kohaliku omavalitsuse korralduse seaduse § 30 lõike 1 punkti 3, korrakaitseseaduse § 56 lõike 1 punkt 2, Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas” § 4 punkt lõike 2 ning Taebla valla Spordiklubi MTÜ taotluse

1. Lubada Taebla Valla Spordiklubi MTÜ-l (registrikood 80100848) korraldada Taebla vallamaja ümbruses (Haapsalu mnt 6, Taebla alevik, Lääne-Nigula vald) **võrkpalliturniir Taebla suvevolle 2025** alates 3.06- 29.07.2025 igal teisipäeval ajavahemikul kell 18-21.30.

2. Ürituse vastutav isik: Enn Kerge, tel 5286016, taebla.sk@gmail.com

3. Korraldajal tagada:

3.1. Avaliku korra nõuete täitmine vastavalt korrakaitseseaduse §-dele 55 ja 56;

3.2 Heakorra nõuete täitmine vastavalt Lääne-Nigula Vallavolikogu 25.01.2018 määrusele nr 1 „Lääne-Nigula valla heakorra eeskiri“ (RT IV, 07.02.2018,3);

3.3 Avaliku ürituse läbiviimisel Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas“ (RT IV, 25.04.2018, 6) nõuete täitmine;

3.4 osalejate turvalisus;

4. Loa andja võib ürituse loa kehtivuse peatada või lõpetada:

4.1 ohu vältimiseks;

4.2 varalise kahju tekkimise ohu või kahju tekitamise korral;

4.3 üritusest osavõtjate turvalisuse tagamiseks;

4.4 Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas“ (RT IV, 25.04.2018, 6) §-s 6 sätestatud nõuete järgimata jätmisel;

4.5 muul põhjendatud juhul;

5. Käskkiri jõustub teatavakstegemisest.

6. Käesolevat käskkirja on õigus vaidlustada 30 päeva jooksul, arvates päevast, millal vaiet esitama õigustatud isik käskkirjast teada sai või oleks pidanud teada saama, esitades vaide Lääne-Nigula Vallavalitsusele haldusmenetluse seadusega vaidemenetlusele kehtestatud korras. Käskkirja peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

*/allkirjastatud digitaalselt/*

Varje Paaliste

Kultuuri- ja sporditöö peaspetsilist